Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Jumal lõi inimese vastu võtma armastust
ja andma armastust.
Kuidas seda öelda?
See on mõlemapoolne - saad ja annad armastust.
Tuletasin täna meelde, kuidas Jumal lõi inimese.
Vaatame seda. 1. Moosese 3:8 -
Ja nad kuulsid Issanda Jumala häält, kes rohuaias sinna ja tänna käis,
kui päev viluks läks,
ja Aadam ja tema naine peitsid end Issanda Jumala palge eest
rohuaia puude keskele.
Mõelge: Jumal lõi inimese ja alustas temaga sõprust.
Tal on suhe inimesega.
Jumal räägib inimesele oma kogemustest.
Kas teadsid, et Jumalal on kogemusi?
Jumal räägib endast.
Jumal tahab kuulda inimese kogemustest -
mis talle meeldib, mida ta kogeb.
Jumalal on inimesega väga sügav side.
Jumal lõi inimese, et külvata ta üle oma armastusega
ja et inimene külvaks selle armastuse teistesse.
Armastus on välja valatud meie südameisse Püha Vaimu läbi.
Sellest võiks palju rääkida - see on välja valatud,
aga, mis saab edasi?
Armastus on mu südames, mis edasi?
Püha Vaim ilmutas mulle:
Seejärel tahab Jumal, et armastus hakkaks valitsema.
See on valatud meisse Püha Vaimu kaudu.
Seejärel tahab Jumal, et see hakkaks valitsema,
et armastus hakkaks juhtima ja rääkima,
võtma maad kogu meie olemuses.
Mis siis juhtub?
Patune inimene põgeneb armastuse eest,
selle asemel, et naasta armastusse.
Miks?
Sest patt juhib teda.
Patt juhib inimest.
Mida patt ütleb? Mõelge sellele.
Mida patt toob? Hirmu.
Patt ütleb: Jumal ei anna sulle andeks.
Pole mõtet üritadagi.
Ja inimene peidab end.
Kuid kirjutatud on:
täielik armastus ajab kartuse välja.
Tuld Jeruusalemmast
Jumal on loonud meid, nii usklikke kui uskmatuid
vastu võtma ja andma armastust.
Mis maailmas praegu toimub? Egoism, viha.
Kui keegi on mulle halba teinud, pean talle kätte maksma.
Kõik, mis maailmas sünnib, on Messia seaduse vastane.
Mis on Messia seadus?
Armastus.
Kas oled sellele mõelnud?
Sest nõnda on Jumal maailma armastanud ...
Jumal ei tahtnud maailmalt midagi.
Tal ei ole mingit muud motiivi.
Hakkasin sellele põhjalikult mõtlema.
Tal ei olnud mingit muud motiivi;
Nõnda on Jumal maailma armastanud, et Ta andis oma ainusündinud poja.
Ta ei tahtnud, et ajaksime vaid kurje vaime välja,
et meil oleks vägi, et saaksime rikkaks.
Ta teadis, mida tahtis. Ta armastas meid.
Seepärast saatis Ta oma Poja.
Mida Jeesus saabudes ütles?
Tulin ja teen, mida teen, sest armastan oma Isa.
Mis toimub? Armastus.
Inimene, kes ei ela armastuses,
on õnnetu ja masendunud, tema elu on mõttetu.
Inimene, kes ei ela armastuses, - räägin usklikega -,
on unustanud, kust ta tuli, miks Jumal ta läkitas.
Mida Jeesus sellisele ütles?
Ilmutuse raamat 3:14. See on tõsine.
"Ja Laodikeia koguduse inglile kirjuta:
Nõnda ütleb Aamen, ustav ja tõeline Tunnistaja,
Jumala loomise Algus ..."
Kuidas Jumal meid lõi?
Oma armastusega.
"...Jumala loomise Algus:
Ma tean su tegusid, et sa ei ole külm ega kuum ..."
Kas näed, milline on elu ilma armastuseta?
"Oh oleksid sa ometi külm või kuum!"
Mida see tähendab?
"... kuna oled leige ..."
Mida tähendab leige?
Võime rääkida armastusest palju,
tegemata siiski armastuse tegusid.
Vaatame, mis on armastus.
"... ja mitte külm ega kuum, sülitan ma su välja oma suust."
Need on väga tõsised vaimsed asjad.
Kui elame armastuses, oleme Jeesuse suus.
Mis on Jeesuse suus?
Jumala Sõna, teravam kui kaheteraline mõõk.
Kuid Ta ütleb: Oled leige, sülitan su välja.
Sa ei püsi minus.
Võimas!
"Et sina ütled: Ma olen rikas
ja mul on rikkust küllalt ning mul ei ole puudu millestki -
ning sa ei teagi, et sa oled vilets ja armetu ja vaene
ja pime ja alasti -,
siis ma annan sulle nõu osta minu käest tules proovitud kulda,
et sa saaksid rikkaks,
ning valgeid rõivaid, et end nendega riietada
ja et ei saaks avalikuks sinu alastioleku häbi,
ning silmasalvi võida oma silmi, et sa näeksid."
Kui me ei ela armastuses, me ei näe.
Me ei näe, mida Jumal on andnud ja mida Ta tahab anda.
Näeme vaid iseennast ja seda, mis meil on.
Au Kuninga kogudus
Näeme vaid endid ja oma asju,
ja meid ei huvita miski muu.
Jumal ütleb, et Ta sülitab ta suust välja,
et ta meelt parandaks. Nii tegutseb Jumala armastus.
Ta toob meid meeleparandusele ja andeksandmisse.
Vaatame, mis ta ütleb Ilmutuse 3:19 -
"Keda iganes mina armastan, neid kõiki ma noomin ja karistan.
Ole siis innukas ja paranda meelt!
Ennäe, ma seiesan ukse taga ja koputan.
Kui keegi kuuleb mu häält ja avab ukse,
siis ma tulen tema juurde sisse ning söön õhtust temaga
ja tema minuga. Kes võidab ..."
Kas tead, mis on armastus? See on võit.
See, kes armastab, on võitja.
Kas teate, mis on võit?
See ei ole see, kui keegi on sulle midagi öelnud
ja sa mõtled, kuidas sind solvati ja sulle haiget tehti,
mõtled sellele ja haletsed end, ning mõtled, mida teha.
Nüüd, mitmeaastase teenistuse järel,
arvan, et satun tihti sellistesse olukordadesse.
Kuid mõtlen nii:
armastus ei ole võitlus selle vastu, mis sulle on öeldud.
Armastus on see, et tunned oma taevast Isa
ja tead, kes sa oled Temas.
Ja annad seda edasi teistele.
Sa ei hooli sellest, mida nad ütlevad,
mida mõtlevad või teevad.
Tean, et kui käid armastuses, tuleb tagakiusamisi ja raskusi,
et Jumala plaani tõttu saavad osaks tagakius ja raskused.
Jumal on mind selleks kutsunud.
Igaüht, kes tahab elada armastuse ja pühitsuse elu,
elava Jumala elu, kiusatakse taga.
Võit on see, kui sa ei mõtle halba,
ei mäleta ega meenuta teistele halba.
See on võit.
Sa ei mäleta ega tuleta meelde halba.
Paulus ütles: unustan selle, mis on selja taga.
Sest kui olen kinni minevikus, selles, mida nad ütlesid,
ja kuidas nad solvasid, muutun ma leigeks,
ja kui olen leige, ei suuda ma teha Jumala tahtmist.
Kui käime armastuses ...
Jumal ei taha muuta olukordi.
Jumal on parem,
kui kõik meie olukorrad.
Sest Jumal tahab neis meid muuta.
See on meie jaoks raske.
Palvetame, et Jumal muudaks olukordi.
Kuid Ta vastab: Ei, tahan näha sinus oma Poega Jeesust.
Tahan näha Teda, Tema loomust.
On teil meeles, mida Jeesus tegi? Ta ei avanud oma suud.
Teda sõimati, Tema peale sülitati,
Tema peale karjuti, kuid Ta ei avanud oma suud.
Jumal ütleb: Tahan näha Teda sinu elus.
See on võit.
Räägin sellest praegu ja tean,
et igaüks satub katsumusse, võimalik, et juba täna õhtul.
See on võit.
"Ma unustan kõik, mis on taga ja sirutun eesoleva poole,
ma püüdlen sihtmärgi poole,
Jumala üleva kutsumise võiduhinna poole."
Me ei saa tegutseda Jumala väes, Tema Sõna kohaselt,
kui me ei ela armastuses. Pole mõtet proovidagi.
Olen täheldanud ühte asja.
Tüdineme kõigest, mida teeme.
Sest me ei teinud seda armastuses.
Kuna armastus teeb ja unustab ära.
Vaatame, mida armastus teeb.
Õigupoolest, mida armastus ei tee.
1. Korintose 13.
Peame kasvama.
1. Korintose 13:4 -
"Armastus on pika meelega, armastus hellitab,
ta ei ole kiivas, armastus ei kelgi ega hoople,
ta ei käitu näotult, ta ei otsi omakasu,
ta ei ärritu. Ta ei jäta meelde paha,
tal ei ole rõõmu ülekohtust, aga ta rõõmustab tõe üle.
Ta lepib kõigega, ta usub kõike,
ta loodab kõike, ta talub kõike.
Armastus ei hääbu kunagi.
Olgu ennustused - need kõrvaldatakse,
olgu keeled - need vaibuvad, olgu tunnetus - see lõpeb ära."
Armastus ei kao. Vaatame salmi 13.
"Ent nüüd jääb usk, lootus, armastus, need kolm,
aga suurim neist on armastus."
On õige uskuda.
Kuid pole õige uskuda inimliku usuga.
Oled valmis kõigeks, et saavutada oma eesmärki.
Jumala usk tegutseb armastuse läbi.
Jeesus küsis: Kui ma naasen, kas leian usku maa pealt?
Mis usust Ta rääkis?
Sellest usust. Nagu Paulus ütles:
"Sest Kristuses Jeesuses ei maksa ümberlõikamine ega ümberlõikamatus,
vaid usk, mis on tegev armastuse läbi."
Tuld Jeruusalemmast
Jeesus ütles: annate üksteist vaenlaste kätte.
Ta rääkis usklikele.
Miks see juhtub? Vaatame.
Kui armastus on Messia seadus ...
Matteuse 24:12 -
"Ja kui ülekohus võtab võimust, jahtub paljude armastus."
Tahan teile midagi öelda:
Saatan ei karda usku ega lootust ega midagi muud
peale armastuse, kuna Jumal on armastus.
Sest armastus on hävitav tuli. Saatan kardab seda.
Kui saatan näeb, et keegi hakkab armastuses elama,
teeb ta kõik, et teda peatada.
Ta saadab kiuslikke inimesi ja teeb kõik,
et peatada inimene, kes hakkab armastuses käima.
Sest armastus on täiuslikkus.
Püüame vahel olla õiged Jumala ees.
Püüame järgida Tema käske, järgida seda ja teist ...
Kuid Paulus ütleb:
see kes teist armastab, on käsu täitnud.
Mis siis juhtub?
Saatan ei saa süüdistada.
Jeesus ütles: Ta tuleb ega leia minust midagi.
On teil meeles? Selle maailma vürst tuleb
ja tal ei ole mingit voli mu üle.
Sest Temas on armastus.
Saatan ei saa kunagi näpuga näidata ja süüdistada,
kui elad armastuses, sest armastus on täiuslikkus.
Mõtlesin selle üle ja palvetasin.
Kas tead, mis on igavik? Ei tea, mitte keegi ei tea.
Inimmeel ei suuda seda mõista.
Kujutlege igavikku ilma ajata.
Tunneme kogu igaviku armastust ja õpime seda,
sest Jumal on armastus.
Kuid siin, et olla vaimselt terved,
ihulikult terved ja saada Jumala tõotatud õnnistused,
et olla Au Issanda kaitse all,
vajame armastust.
Motiiviks ei ole kaitse, õnnistused,
ei raha, ei kuld ega miski muu peale ühe asja:
armastuses on lihtsalt hea elada.
Kuna Jumal on armastus, tahan olla Tema moodi.
Mitte keegi ei sunni mind selleks.
Ilma armastuseta olen vilets ja väsinud.
Ilma selleta ei huvita mind miski.
Kui oled Jumala laps, mõtle: armastuseta ei huvita sind miski.
Ilma armastuseta on mu ees ületamatu müür.
Ilma armastuseta ma suren.
Vähehaaval ma suren ilma armastuseta.
Vaimselt ja ehk ka füüsiliselt.
Armastus on Jumal ise.
Vahel teeb see ka haiget, kuna elame siin maailmas.
Kuid tuletan teile meelde: Jumal lõi inimese,
et ta võiks anda ja vastu võtta armastust.
Jumal andis perekonna.
See, kes ei oska veel armastada, ei või abielluda.
Kui Jumal andis mulle lapsi, küsis Ta minult ...
Mõne aja eest, kui Immanuel oli veidi haige
ja musitasin teda pidevalt,
küsis Jumal minult: kas sa armastad teda?
Vastasin: jah.
Jumal ütles: Armastan sind veelgi rohkem.
Au Kuninga kogudus
Ta küsis: Kas sa armastad teda?
Olin haiglas. Ütlesin, et teen Immanueli heaks mida tahes.
Jumal ütles: Armastan sind veelgi rohkem.
See murdis mind.
Immanuel ütles haiglas: Isa, ma ei saa surra, eks?
See murdis mu südame.
Ja samal ajal ütles Jumal mulle: Armastan sind veelgi rohkem.
Kui Jumal mind nii palju armastab,
pean õppima Tema armastust vastu võtma.
Pean Tema juurde tulema, mitte end ära peitma.
Pidevalt öeldakse: Jeesus tuli ja halastas, halastas, halastas.
Ta tuli ja halastaski, kuid kus me nüüd oleme?
Ta tuli ja halastas ning andis igavese elu.
Kus me oleme? Kus olen mina, kus oled sina?
Ta ootab.
Kui me ei ole Temaga osaduses ...
Olen karismaatiline usklik.
Kuid mis siis? Tema armastab. Aga mina?
Kui tahan oma armastust kellelegi anda,
pean kõigepealt vastu võtma Jumala armastuse.
Seejärel ma ei saagi muud, kui anda
ja taas Tema juurde naasta.
Nii on Jumal meid loonud.
Selleks andis Ta meile pere ja koguduse.
Vahel on perekonnas ja koguduses raske armastada.
Oleme kõik väga vaimsed.
Armastus ei mõtle halba.
Armastus katab kõik.
Armastus katab pattude rohkuse.
Armastust ei suuda kustutada suured veed.
Tahavad, aga ei suuda.
Armastuse eest võib kannatada ja kallist hinda maksta.
Vahel peab suu sulgema ja ütlema: "Sul on õigus."
Kuigi tead, et sinul on õigus.
See on armastus, mis teha.
Kuid hiljem, võib-olla siinses elus,
võib-olla järgnevas, ütleb Jumal sulle: "Braavo!"
Nägin sinu kaudu oma Poega Jeesust.
Kui inglid näevad armastust, näevad nad Jeesust.
Kui oleme valmis tegema ükskõik mida.
Sellised on Jeesuse teenijad.
Elaksime me vaid armastuses igavesti!
Ärge mõelge, et nüüd ta rääkis ja kõik muutub,
mina olen muutunud ja kõik on korras,
olen samasuguses protsessis nagu te kõik.
See on ka minu jaoks väga raske.
Tahan vahel agressiivselt reageerida.
See on protsess.
Meil seisab ees veel mitmeid erinevaid olukordi.
Elaksime me vaid tõeliselt Issanda armastuses.
Jumal ei taha, et meil midagi puuduks.
Ta tahab, et oleksime terved nii vaimus, hinges kui ihus,
ja et elaksime Jumala armastuses.
Mõtleme vaid oma majale, rahale ja omandile;
mõelgem ka teistele, alustame vähesest.
Kui teil on raha ja toitu, mõelge vahel teistelegi.
See on väga tähtis.
Anna ja sulle antakse.
Jumal õnnistagu meid! Aamen.
Soome keelest tõlkinud: Monika Jaaguri
Järgnevad meie kontaktandmed, kui keegi soovib toetada meie tööd.